CELEX: E2018P0006
Language: mt
Date: 2018-11-09 00:00:00
Title: Azzjoni mressqa fid-9 ta’ Novembru 2018 mill-Awtorità ta’ Sorveljanza tal-EFTA kontra l-Iżlanda (Il-Kawża E-6/18)

10.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/9
            
         
      Azzjoni mressqa fid-9 ta’ Novembru 2018 mill-Awtorità ta’ Sorveljanza tal-EFTA kontra l-Iżlanda
      (Il-Kawża E-6/18)
      (2019/C 9/10)
      Fid-9 ta’ Novembru 2018 tressaq każ quddiem il-Qorti tal-EFTA kontra l-Iżlanda mill-Awtorità ta’ Sorveljanza tal-EFTA, irrappreżentata minn Carsten Zatschler, Catherine Howdle, u Ingibjörg Ólöf Vilhjálmsdóttir, li jaġixxu bħala Aġenti tal-Awtorità ta’ Sorveljanza tal-EFTA, 35 Rue Belliard, B-1040 Brussell.
      L-Awtorità ta’ Sorveljanza tal-EFTA titlob lill-Qorti tal-EFTA biex:
      
                  1.
               
               
                  Tiddikjara li l-Iżlanda naqset milli twettaq l-obbligi tagħha skont l-Att imsemmi f’punt 1a tal-Anness XX għall-Ftehim dwar iż-Żona Ekonomika Ewropea (id-Direttiva 2014/52/UE tal-Parlament Ewropew u tal-Kunsill tas-16 ta’ April 2014 li temenda d-Direttiva 2011/92/UE dwar il-valutazzjoni tal-effetti ta’ ċerti proġetti pubbliċi u privati fuq l-ambjent), kif adattati bi Protokoll 1 għall-Ftehim dwar iż-ŻEE, u skont l-Artikolu 7 tal-Ftehim taż-ŻEE, billi ma adottatx il-miżuri meħtieġa biex timplimenta l-Att fiż-żmien preskritt, jew fi kwalunkwe każ billi naqset milli tavża lill-Awtorità ta’ Sorveljanza tal-EFTA bih.
               
            
                  2.
               
               
                  Tordna lill-Iżlanda tħallas il-kostijiet ta’ dawn il-proċedimenti.
               
            
         Sfond legali u fattwali u eċċezzjonijiet miġjuba bħala sostenn:
      
      
                  —
               
               
                  Din l-applikazzjoni tindirizza n-nuqqas tal-Iżlanda li tikkonforma, sa mhux aktar tard mit-3 ta’ April 2018, ma’ opinjoni motivata mogħtija mill-Awtorità ta’ Sorveljanza tal-EFTA fil-31 ta Jannar 2018 dwar in-nuqqas ta’ dan l-Istat li jimplimenta fl-ordinament ġuridiku nazzjonali tiegħu id-Direttiva 2014/52/UE tal-Parlament Ewropew u tal-Kunsill tas-16 ta’ April 2014 u li temenda d-Direttiva 2011/92/UE dwar il-valutazzjoni tal-effetti ta’ ċerti proġetti pubbliċi u privati fuq l-ambjent kif imsemmi fil-punt 1a tal-Anness XX għall-Ftehim taż-Żona Ekonomika Ewropea, u kif adattat għal dan il-Ftehim permezz tal-Protokoll 1 tiegħu (“l-Att”).
               
            
                  —
               
               
                  L-Awtorità ta’ Sorveljanza tal-EFTA tissottometti li l-Iżlanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim taż-ŻEE billi ma adottatx il-miżuri meħtieġa biex timplimenta l-Att fiż-żmien preskritt.